קהילת HORIZON

Yuri Gagerin night
2021-04-12 22:00 - 23:00 UTC | mitzpe ramon
ליל יורי נחגג בכל העולם כמחווה ליורי גגארין, האדם הראשון בהיסטוריה שהגיע לחלל ב-12 באפריל 1961. בסמוך לתאריך זה ב-2019, הגיעה לירח החללית הישראלית בראשית. לרגל שני אירועים פורצי דרך אלה, הציבור מוזמן לקחת חלק בהרצאות וסדנאות חלל

ליל יורי 2021 בפלנתניה
2021-04-12 20:30 - 22:30 | פלנתניה, צ'יאונה (סמפו) סוגיהרה 1, נתניה, Israel
Yuri’s Night Space Party 2021
פודקאסט על-חלל ופלנתניה מארחים את מסיבת החלל השנתית של קהילת החלל הישראלית
האירוע יתקיים ביום שני ה- 12.4.2021
20:30 התכנסות
21:00 הקלטת פרק מיוחד של פודקאסט ‘על – חלל’ לייב מול קהל עם טל ענבר
21:45 מסיבת חלל
עלות כניסה 30 שקלים
האירוע יכלול כיבוד קל ושתייה אישית
האירוע בחסות TYPE5, סוכנות החלל הישראלית שבמשרד המדע והטכנולוגיה והוריזון קהילת מחנכי החלל הישראלית.
כניסה לבעלי תו ירוק בלבד
לרכישת כרטיסים יש ללחוץ על התמונה

מיורי לבראשית במרכז החלל טייבה (ערבית)
2021-04-12 20:30 - 22:00 | מרכז החלל טייבה, טייבה
מצפה הכוכבים במרכז החלל טייבה
מיורי לבראשית במרכז החלל טייבה (ערבית)

לכבוד אירועי ליל יורי, מרכז החלל טייבה, מזמין אתכם לחוויה מיוחדת במינה בפעילות מקוונת לכל המשפחה, בשפה הערבית.

מה בתוכנית:

מתחילים בשעה 20:30 ממרכז החלל טייבה ומתחברים באופן מקוון לעבודה יצירתית המיועדת לילדים עם המנחה והמדריכה סגא בבניית שעון שמש הולנדי.
מתקדמים עם הרצאתו המרתקת של אסעד שיך יוסף בשעה 21:00 המיועדת לקהל הרחב שבה הוא יחשוף תהליך העבודה של תלמידי התיכון בהכנת הננו לוין במסגרת תוכנית תב”ל ( תלמידים בונים לוין), יסביר על מבנה הלוין מבחינת חומרה ותוכנה, תהליך קליטת הלוין והמשימה המדעית המיועד לה.
ולסיום בשעה 21:30 המורה באסם עבד אלקאדר יחשוף לקהל הרחב אפליקציות שימושיות להיכרות עם החלל הרחוק: כיפת השמים, מערכת השמש ואפליקציות שימושיות בחקר מדעי.

האירוע יתקיים בערבית.

האירוע יתקיים במתכונת מקוונת (פרטים נוספים יתפרסמו כמה ימים לפני האירוע בעמוד הפייסבוק של המרכז https://www.facebook.com/markaz.st).
ההשתתפות חופשית וללא עלות

על התיישבות בין כוכבית/פלנטרית, ליל יורי גגרין בירכא
2021-04-12 19:00 - 20:30 | מצפה הכוכבים בירכא, ירכא
במסגרת אירועי ליל יורי גגרין, ב12.4.2021 תיערך הרצאה של ניר דוברובסקי, חבר בקהילת הורייזון ומרצה בתחום החלל, בנושא “פוטנציאל התיישבות אנושית במספר מקומות במערכת השמש שלנו ובסביבה הקרובה אליה “(מערכות שמש שכנות).
ההרצאה תיערך בzoom ותהיה פתוחה להרשמה לקהל הרחב במסגרת אירועים שהמצפה בירכא עורך לכבוד ליל יורי גגרין ובינהם הרצאתו של פרופסור דוד פונדק על שביל החלב
להרשמה להרצאה וקבלת לינק, לחצו על התמונה של יורי

מיורי לבראשית בבית יציב
2021-04-12 18:30 - 21:00 | בית יציב, קמפוס גוסטאב לואן, העצמאות 79, באר שבע
פעילות פלנטריום. קרדיט: באדיבות פארק קרסו למדע

מיורי לבראשית בבית יציב
מצפה הכוכבים של בית יציב מזמין אתכם להגיע ולהשתתף בחוויה אסטרונומית מהחלל!
בואו להשתתף בפעילות במצפה הכוכבים ובפלנטריום המתנפח הענק שלנו!
פעילות יצירה לכל המשפחה, התנסות בתוכנת הדמיית השמיים והיכרות מקרוב עם קבוצות הכוכבים וכוכבי לכת.

למעוניינים להשתתף באופן מקוון נפתחה עבורכם ההזדמנות להנות מהפעילות המיוחדות ביותר שמותאמות למסך המחשב הביתי וכן חדר בריחה מטורף לכל המשפחה!
ההשתתפות באירוע הפיזי מותנית ברישום מראש ובכפוף להנחיות משרד הבריאות! משתתפים מעל גיל 16 מחוייבים בהצגת תו ירוק

פרטים נוספים

אירוע מקוון: האירוע יתקיים גם במתכונת מקוונת באמצעות זום: .https://us02web.zoom.us/j/82818565618 למשתתפים באופן מקוון בשעה 20:00 יישלח קישור לחדר הבריחה!
מצפה הכוכבים הנייח בבית יציב יאפשר כניסת קהל בין השעות 20:00 – 21:00.
רישום וקישור לאירוע נמצאים בקישור הבא.
נגישות: המקום נגיש לבעלי מוגבלויות, למעט עליה למצפה הכוכבים (נדרש לעלות במדרגות קומה אחת)

מיורי לבראשית - במרכז הדרוזי לחלל
2021-04-12 17:30 - 21:00 | מצפה הכוכבים בירכא, ירכא
תצפית במרכז הדרוזי לחלל, ירכא

מיורי לבראשית – במרכז הדרוזי לחלל בירכא
לכבוד חגיגות ליל יורי המרכז הדרוזי לחלל ע”ש אילן רמון מזמין אתכם להרצאות ופעילויות לכל המשפחה אשר יתקיימו הן במצפה והן במתכונת מקוונת, בשפות ערבית ועברית.
מה בתוכנית:

17:30 מתחברים להרצאתו של פרופ’ דוד פונדק ובמקביל תתקיים גם תחנת יצירה לילדים בניית חלליות צביעה ועוד
19:00 הרצאה בערבית “מיורי עד בראשית 2”. מרצה מג’ד תאבת. במקביל ניר דוברובסקי יעביר הרצאה מקוונת נוספת במגוון נושאים, כגון כוכבי לכת חוץ שמשיים והסיכוי למצוא טוב תואם כדור הארץ
20:30 תצפית לכוכבים והסבר על מפת השמיים.

הארוע יתקיים הן במתכונת פיזית והן במתכונת מקוונת

במתכונת פיזית האירוע יתקיים מרכז הדרוזי לחלל ע”ש אילן רמון, ירכא (ליד בית הספר התיכון למדעים ומנהיגות).
ובמתכונת מקוונת בעמוד הפייסבוק של המרכז. https://www.facebook.com/Druze.Space.Center/
אין צורך בהרשמה מוקדמת.

Yuri-Gagarin presentation ערבית
Yuri-Gagarin1

הסודות הצפונים בגלקסיית שביל החלב: מפגש מקוון לחובבי אסטרונומיה
2021-04-12 17:30 - 18:30 | זום, online
שביל החלב, כפי שנראה מכדור הארץ. קרדיט: Vladimir Pustovit via flickr
הסודות הצפונים בגלקסיית שביל החלב: מפגש מקוון לחובבי אסטרונומיה
גלקסיית שביל החלב חוצה את השמים במראה מרהיב. אך מה מסתתר בגלקסיה זו? כמה כוכבים יש בה? כמה צברי כוכבים?
איך נוצרו חורים שחורים וענני אבק יש בה? מתי נוצרה הגלקסיה? האם היא עתידה להתנגש בגלקסיות נוספות?
היכן נמצאת מערכת השמש בגלקסיה? כמה פלנטות נושאות חיים נמצאות בה?
על שאלות אלה ורבות נוספות נשוחח ונדון במפגש השישי של חובבי האסטרונומיה של מצפה כנרת, שיתקיים ביום יורי – המציין את שיתוף הפעולה הבינלאומי בחקר החלל.
המפגש הוא מפגש מקוון ואינו כרוך בתשלום אך נדרשת הרשמה מראש, בקישור המופיע בלחיצה על התמונה. לנרשמים יישלח קישור.

מיורי לבראשית במצפה כוכבים אלקאסמי (ערבית)
2021-04-12 17:00 - 19:00
תצפית במכללת אלקאסמי

פעילות לכל המשפחה לכבוד ליל יורי, מצפה הכוכבים אלקאסמי יקיים סדנאות בנושאים מרתקים באסטרונומיה וחלל, כמו הכרת הגשושית בראשית של ספייס אי אל, הכרת הירח, סודות השמש, ספינות חלל, והכרת מערכת השמש.
הסדנאות יועברו בשידור חי בדף הפייסבוק של מצפה הכוכבים.

הפעילות בשפה הערבית.
הארוע יתקיים באופן מקוון – במיקום הבא:
https://www.facebook.com/marsad.alkasemi

אירועי יורי-בראשית - 12 באפריל 🌟 Spaceil
2021-04-12 09:00 - 11:00
ליל יורי גגארין – נחגג מדי שנה ברחבי העולם לציון התאריך בו האדם הראשון הגיע לחלל.
לכבוד המאורע ולכבוד יום השנה להגעתה של משימת בראשית1 לירח, סוכנות החלל הישראלית, SpaceIL ומשרד החינוך מזמינים אתכם לצפות בשידורי אקדמיה ברשת, משדרים מיוחדים לציון האירועים שיועברו בערבית ובעברית ומיועדים לתלמידי חטיבת הביניים:
משדר בערבית – סיפורו של יורי גאגרין והגשמת חלומות – בהשתתפות הישאם סולימאן (שחקן פאודה, הומלנד) ואמנה סמארה (מורה למדעים ומתנדבת שלנו ב-SpaceIL).
יום ראשון הקרוב בשעה 11:00, להרשמה:
https://www.space.gov.il/activities-and-events/132380
משדר בעברית – הדרך להגשמת חלומות עם כפיר דמרי, ממייסדי SpaceIL, ייזם, מהנדס ומרצה.
יום שני הקרוב בשעה 09:00, להרשמה:
https://www.space.gov.il/activities-and-events/132381

אקדמיה ברשת לחט"ב: כפיר דמרי והדרך להגשמת חלומות
2021-04-12 09:00 - 11:00
החללית בראשית מצלמת את כדור הארץ. באדיבות: SpaceIL

אקדמיה ברשת לתלמידי כיתות ז’-ט’: כפיר דמרי והדרך להגשמת חלומות (בשפה העברית)
ב-12 באפריל 1961 פרץ יורי גגרין את גבולות הרקיע בפעם הראשונה והיה לאדם הראשון בחלל.
בדיוק 58 שנים לאחר מכן, ב-11 באפריל 2019, הגיע דגל ישראל לירח כשהוא נישא על פני החללית הפרטית הראשונה בעולם.
כפיר דמרי, ממייסדי החללית בראשית, יספר את סיפורם הנועז של שני התרחישים ההיסטוריים וישוחח על המניעים להגשמת הבלתי אפשרי,
על האתגרים המגוונים של עולם החלל ועל משמעות מרחיקת הלכת של ההישגים הללו.
כפיר יבחן כיצד אתגרים שנולדו מתוך מלחמה מובילים לאפשרות לשלום ובאיזה אופן כל זה מתנקז ליעד הבא והמסעיר של בראשית 2.
השידור מתקיים לרגל ליל יורי גגרין בשיתוף סוכנות החלל הישראלית במשרד המדע והטכנולוגיה.

השידור החי יתקיים במערכת השידורים הלאומית. ולאחר מכן יופיע בעמוד https://www.space.gov.il/activities-and-events/132381.
יש להרשם מראש בטופס המופיע בלחיצה על התמונה.

כפיר דמרי, מייסד משותף של SpaceIL, הוא יזם ישראלי, מהנדס, חוקר ומרצה ומומחה לתקשורת ואבטחת מידע.

אקדמיה ברשת לחט"ב: סיפורו של יורי גגארין והגשמת חלומות (בערבית)
2021-04-11 11:00 - 12:00
קרדיט: ITU Pictures/NASA
סיפורו של יורי גגארין והגשמת חלומות (בערבית) – לכיתות ז’-ט’
הצטרפו לשיח בין השחקן הישאם סולימאן (“פאודה”, “עבודה ערבית”) לבין המורה ורכזת המדעים אמנה סמארה.
השיחה תשזור את סיפורם של יורי גגארין, האדם הראשון בחלל, עם מסעותיהן של החלליות בראשית 1 ובראשית 2.
במהלך השידור נשמע את סיפורו האישי של השחקן הישאם סולימאן – הקשיים שחווה לצד ההישגים, איך הצליח להגשים את חלומותיו כנגד כל הסיכויים ומהן שאיפותיו לעתיד.
הישאם ואמנה ידברו על האתגרים בחלל, על המוטיבציה להגשים את הבלתי אפשרי ועל החוויות שחוו בדרך ויסבירו איך סיפורם מתחבר לסיפור של החללית בראשית.
השידור משלב פעילויות אינטראקטיביות הכוללות אתגרים וחשיבה יצירתית ומתקיים לרגל ליל יורי גגארין בשיתוף סוכנות החלל הישראלית במשרד המדע והטכנולוגיה.

השידור החי יתקיים במערכת השידורים הלאומית. ולאחר מכן יופיע בכתובת זו https://www.space.gov.il/activities-and-events/132380

יש להרשם בטופס המופיע בלחיצה על התמונה
